

KLASA:400-02/23-01/1

UR.BROJ:2142-1-16-23-2

Krk, 03.srpnja 2023.

- GRADU KRKU

- SVIM OPĆINAMA OTOKA KRKA

**OBRAZLOŽENJE**

**PRVE IZMJENE FINANCIJSKOG PLANA ZA 2023. GODINU**

Prva izmjena Financijskog plana za 2023. godinu temelji se na članku 46. Zakona o proračunu (NN 144/21).Ovom izmjenom Financijskog plana za 2023. godinu ukupni prihodi i rashodi na nivou Ustanove iznose 3.789.500,00 eura što predstavlja povećanje od 11% u odnosu na usvojeni Financijski plan za 2023. godinu koji iznosi 3.408.600,00 eura.

*Tablica 1.* Prikaz umanjenja ili povećanja prihoda i rashoda I. izmjenom financijskog plana za 2023. godinu u odnosu na Financijski plan za 2023.godinu.

|  |  |  |  |  |
| --- | --- | --- | --- | --- |
| **OPIS** | **REBALANS I.2023.** | **PLAN 2023.** | **RAZLIKA +/-** | **%** |
| PRIHODI ZA REDOVNU DJELATNOST | 3.710.730,32 | 3.380.600,00 | +330.130,32 | 110% |
| PRIHODI ZA NABAVU NEFIN. IMOVINE-GRAD KRK | 44.500,00 | 12.000,00 | +32.500,00 | 371% |
| PRIHODI ZA NABAVU NEFIN. IMOVINE-OTOČKE OPĆINE | 33.800,00 | 16.000,00 | +17.800,00 | 211% |
| VIŠAK PRIHODA | 469,68 | 0,00 | 469,68 | 0% |
| **UKUPNI PRIHODI** | **3.789.500,00** | **3.408.600,00** | **+380.900,00** | **111%** |
| RASHODI POSLOVANJA | 3.711.200,00 | 3.380.600,00 | +330.600,00 | 110% |
| RASHODI ZA NABAVU NEFIN. IMOVINE | 78.300,00 | 28.000,00 | +50.300,00 | 280% |
| **UKUPNI RASHODI** | **3.789.500,00** | **3.408.600,00** | **+380.900,00** | **111%** |

**PRIJEDLOG PRIHODA POSLOVANJA**

Ukupni planirani prihodi na nivou Ustanove iznose 3.789.030,32 eura i 469,68 eura prenesenog viška iz prijašnjih godina što predstavlja povećanje za 380.900,00 eura ili 11% u odnosu na usvojeni Financijski plan za 2023. godinu.

Ukupni prihodi sastoje se od:

1. Tekućih pomoći za redovno poslovanje nadležnog proračuna Grada Krka u iznosu 1.190.830,32 eura i kapitalnih ulaganja u iznosu 44.500,00 eura za financiranje vrtića u sjedištu u Krku na adresi Smokvik 7, Područnog vrtića Krk na adresi Galija 36, Područnog vrtića Vrh na adresi Vrh 126 te opremanje novog Područnog vrtića Milohnići u mjestu Milohnići. Na osnovi zaprimljenih prijava za upis djece u predškolsku ustanovu Grad Krk, Dječji vrtić „Katarina Frankopan“ utvrđeno je da na području Grada Krka postoji veliki interes za upis djece u dječji vrtić poprilično više od postojećih kapaciteta. Iz navedenog razloga prijedlog je otvaranje novog Područnog vrtića Milohnići.

2. Tekućih pomoći za redovno poslovanje nenadležnih proračuna otočkih općina Omišalj, Malinska-Dubašnica, Punat, Vrbnik, Baška i Dobrinj u iznosu od 1.928.900,00 eura te kapitalnih ulaganja za nabavu nefinancijske imovine u iznosu 33.800,00 eura. Prihod je uvećan za 8% a razlog je povećanje kapaciteta u novoj pedagoškoj godini 2023/2024 koja započinje 01. rujna 2023. godine za jednu odgojno-obrazovnu skupinu u Područnom vrtiću Omišalj.

3. Prihoda Ministarstva znanosti i obrazovanja Republike Hrvatske u iznosu 16.470,00 eura za djecu s posebnim potrebama u posebnim skupinama, djecu s posebnim potrebama integriranu u redovni program i program predškole.

4. Prihoda po posebnim propisima tj. roditeljske uplate u iznosu 591.000,00 eura što predstavlja povećanje od 16.300,00 eura ili u postotku 3% od prvobitnog plana.

Stavka *Ostali nespomenuti prihodi- roditeljska uplata*  planirana je sukladno broju uključene djece u redovni program vrtića počevši od 01. rujna 2023 godine. Redovni program vrtića odvijati će se u 44 odgojno-obrazovne skupine od čega 30 vrtićkih,13 jasličkih skupina i 1 skupina za djecu s posebnim potrebama. Općina Baška donijela je Odluku o sufinanciranju programa predškolskog odgoja i obrazovanja u Općini Baška kojom u cijelosti financira troškove boravka djece u vrtiću te su roditelji oslobođeni od plaćanja roditeljske naknade. Općina Vrbnik donijela je Odluku o plaćanju roditeljske uplate ( na snazi od 01. siječnja 2022. godine) i to 40,00 eura za prvo dijete, 27,00 eura za drugo dijete koje istovremeno pohađa vrtić te besplatno za treće i svako slijedeće dijete ako istovremeno pohađaju vrtić, dok u ostalim vrtićima roditelji sudjeluju u financiranju rada Dječjeg vrtić. Za vrtićke skupine roditelji sudjeluju u financiranju s iznosom od 80,00 eura dok za jasličke skupine plaćaju iznos od 93,00 eura.

**PRIJEDLOG RASHODA POSLOVANJA**

Sukladno ostvarenju Financijskog plana do dana 30. travnja 2023. godine i Projekciji troškova za otvaranje novog Područnog vrtića Milohnići kao i nove odgojno-obrazovne skupine u Područnom vrtiću Omišalj u novoj pedagoškoj godini 2023/2024 korigirani su i rashodi poslovanja.

Planirani ukupni rashodi na nivou Ustanove iznose 3.789.500,00 eura od čega rashodi za obavljanje redovne djelatnosti iznose 3.711.200,00 eura u odnosu na usvojeni plan povećanje iznosi 330.600,00 eura dok rashodi za nabavu nefinancijske imovine iznose 78.000,00 eura i povećani su za 50.300,00 eura.

Ukupni rashodi sastoje se od:

1.Rashoda za objekte na području Grada Krka za što bi nadležni proračun izdvojio 1.190.830,32 eura za redovnu djelatnost i 44.500,00 eura za opremu.

Aktivnost A400101 Dječji vrtić - redovna djelatnost objekata u Krku i Vrhu

Dosadašnji plan: 1.005.600,00 eura

Uvećanje: 185.230,32,00 eura

Prijedlog: 1.190.830,32 eura

Kapitalni projekt K400102 Dječji vrtić - oprema objekata u Krku, Vrhu i Milohnićima

Dosadašnji plan: 12.000,00 eura

Uvećanje: 32.500,00 eura

Prijedlog: 44.500,00 eura

2.Rashoda financiranih iz nenadležnih proračuna otočkih općina u iznosu 1.912.430,00 eura za redovnu djelatnost s povećanjem od 128.600,00 eura (7%) te za nabavu opreme 33.800,00 eura povećanje iznosi 17.800,00 eura (111%).

Aktivnost A400103 Dječji vrtić - redovna djelatnost objekata u otočkim općinama

Dosadašnji plan: 1.800.300,00 eura

Uvećanje: 128.600,00 eura

Novi plan: 1.928.900,00 eura

Projekt K400104 Dječji vrtić - oprema objekata u otočkim općinama

Dosadašnji plan: 16.000,00 eura

Uvećanje: 17.800,00 eura

Novi plan: 33.800,00 eura

3.Rashodi financirani sredstvima Ministarstva znanosti i obrazovanja iznose 16.470,00 eura utrošiti će se za nabavu didaktike, slikovnica i ostalog pribora djeci s posebnim potrebama kao i djeci koja su pred polazak u školu odnosno predškolcima.

4.Rashoda financiranih od roditeljske uplate s povećanjem od 16.769,68 eura (3%) te iznose

591.469,68 eura.

Stavka rashodi za zaposlene povećana je ukupno na nivou Ustanove za 244.060,00 eura ili u postotku za 9% iz razloga što se planira u novoj pedagoškoj godini 2023/2024 zaposliti 6 novih radnika i to: 4 odgojitelja, 1 kuhara i 1 spremačicu na puno radno vrijeme za Područni vrtić Milohnići. Razlog povećanju rashoda za zaposlene posljedica je i usklađenja osnovice za izračun plaća radi usklađenja s plaćama u javnim službama. Plaća se izračunava kao umnožak koeficijenata složenosti poslova radnog mjesta i osnovice za izračun plaće koja iznosi 902,08 eura uvećan za 0,5 % za svaku navršenu godinu staža. Ostali rashodi za zaposlene iznose 597,25 eura po radniku za prigodne nagrade, dar u naravi u iznosu od 132,72 eura, poklon djeci do 15. godine starosti 132,72 eura, jubilarne nagrade, otpremnine, potpore za bolovanja i potpore za smrtni slučaj. Povećanjem bruto plaće povećavaju se i doprinosi na plaću za zdravstveno osiguranje koji iznose 16,5% bruto plaće.

Ukupni *materijalni rashodi* iznose 851.910,00 eura i u odnosu na Financijski plan za 2023. godinu kada je planirano 766.490,00 eura povećani su za iznos od 85.420,00 eura odnosno 11 %.

Do povećanja je došlo na stavkama *uredskog materijala, materijala i sirovina* koji obuhvaćaju rashode za nabavu namirnica i potrošnog materijala a razlog je povećanje količina i nabavnih cijena robe i materijala na tržištu.

Rashodi za *sitan inventar* povećani su 33.460,00 eura a povećanje se odnosi na opremanje Područnog vrtića Milohnići i nove odgojno-obrazovne skupine u Područnom vrtiću Omišalj.

Rashodi za  *energiju odnose se na rashode za električnu energiju, plin , lož ulje i ostala goriva*  smanjeni su za 14% odnosno 25.475,00 eura budući da je Vlada RH donesla Uredbu o otklanjanju poremećaja na domaćem tržištu energije  te očekujemo manji iznos za trošak električne energije.

Stavka *rashodi za usluge* povećava se za 18% odnosno 27.865,00 eura iz razloga što se povećavaju rashodi za usluge tekućeg i investicijskog održavanja a odnose se na popravke i održavanje opreme. Intelektualne i osobne usluge povećane su a razlog tome je zapošljavanje studenata na radnim mjestima odgojitelja kao zamjena za vrijeme korištenja godišnjih odmora odgojitelja. Računalne i ostale usluge korigirane su za potrebe Područnog vrtića Milohnići.

*Ostali nespomenuti rashodi* *poslovanja* smanjeni su na stavkama pristojba i naknada, premije osiguranja smanjene su u odnosu na usvojeni Financijski plan a razlog tome je sklapanje novog povoljnijeg ugovora za osiguranje imovine, zaposlenika i ostalih nezgoda.

Ovom izmjenom Financijskog plana za 2023. godinu korigirani su *rashodi za nabavu nefinancijske**imovine* tj. povećani su za iznos od 50.300,00 eura. Planirana je nabava opreme za novi Područni vrtić Milohnići kao i oprema za novu odgojno-obrazovnu skupinu u Područnom vrtiću Omišalj te je uvedena nova pozicija za nabavku vozila na nivou Ustanove.

Ovi rashodi nisu obuhvaćeni tekućom pomoći iz nadležnog i nenadležnog proračuna, već se financiraju iz kapitalne pomoći. Prema potrebi za nabavom nefinancijske imovine u pojedinom vrtiću, nakon dobivene odluke o suglasnosti sa strane nadležne Općine ili Grada Krka kreće se u realizaciju nabave.

Prijedlog Prve izmjene financijskog plana za 2023.godinu obuhvaća i višak prihoda prenesen iz 2022.godine u iznosu od 469,68 eura dobiven od HZZ-a u svrhu podmirenja troškova doprinosa za stručno osposobljavanje radnika bez zasnivanja radnog odnosa i predstavlja obvezu za povrat HZZ-u iz razloga što sredstva nisu utrošena.

U nastavku donosimo izračun mjesečnih rata tekućih pomoći po mjestima troška za naredni period 07-12/2023. godine. Uzeto je u obzir da su plaćene rate za redovnu djelatnost za prvih 6 mjeseci.

*Tablica 2.* Prikaz iznosa mjesečnih rata po mjestima troškova za period 07-12/2023.

|  |  |  |  |
| --- | --- | --- | --- |
| **MJESTO TROŠKA** | **IZNOS MJESEČNE RATE U EURIMA** | | |
| MATIČNI VRTIĆ KRK |  | 81.000,00 | € |
| PODRUČNI VRTIĆ KRK |  | 10.700,00 | € |
| PODRUČNI VRTIĆ VRH |  | 5.900,00 | € |
| PODRUČNI VRTIĆ MILOHNIĆI ( 4 RATE) |  | 21.400,00 | € |
|  | UKUPNO: | **119.000,00** | € |
| PODRUČNI VRTIĆ OMIŠALJ |  | 39.700,00 | € |
| PODRUČNI VRTIĆ NJIVICE |  | 14.700,00 | € |
|  | UKUPNO: | **54.400,00** | € |
| PODRUČNI VRTIĆ MALINSKA |  | **42.700,00** | € |
| PODRUČNI VRTIĆ PUNAT |  | **21.000,00** | € |
| PODRUČNI VRTIĆ VRBNIK |  | **13.700,00** | € |
| PODRUČNI VRTIĆ BAŠKA |  | **25.800,00** | € |
| PODRUČNI VRTIĆ POLJE |  | **11.600,00** | € |
|  | **SVEUKUPNO:** | **288.200,00** | **€** |

Obrazloženje sastavila: Ravnateljica:

Pavica Radić Irena Žic-Orlić,univ.mag.praesc.educ.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

­­­­­